Public procurement notice: Modification Of A Contract/Concession During Its Term
Published: 2023-10-18
Buyer: Építési és Közlekedési Minisztérium
Country: HU
Contract type: Works
Procedure: Open procedure
CPV classification: 45221100: Bridge construction works | 45221110 | 45233120: Road construction works

Technical requirements: A híd határhíd, az államhatár az Ipolydamásd-Helemba összekötő közutat annak 0+546,55 km szelvényében keresztezi.
A hídszerkezet egyetlen nyílással hidalja át az Ipoly folyót (szabadnyílás: 54,00 m). A híd támaszköze: 56,40 m.
A híd határhíd, az államhatár az Ipolydamásd-Helemba összekötő közutat annak 0+546,55 km szelvényében keresztezi.
A hídszerkezet egyetlen nyílással hidalja át az Ipoly folyót (szabadnyílás: 54,00 m). A híd támaszköze: 56,40 m.
A Szerződés „3 Értékelési részszempontok szerinti vállalások” pontjának 3.1. alpontja az alábbiak szerint módosul:
Ajánlati felhívás M/2. b) pontja szerinti szakember alk. min. köv. feletti többlet szakmai tapasztalata 24 hónap /Deim Zsolt/
Vállalkozó a 2022. augusztus 3. napján kelt levelében bejelentette, hogy a Szerződés „3 Értékelési részszempontok szerinti vállalások” pontjának 3.1. alpontjában szereplő és az Ajánlati Felhívás „III. szakasz: Jogi, gazdasági, pénzügyi és műszaki információk” „III.1.3) Műszaki, illetve szakmai alkalmasság” M/2. b) alpontja szerinti alkalmassági követelmény, illetve az Ajánlati felhívás „II. szakasz: Tárgy” „II.2.5. Értékelési szempontok” 2. alpontja szerinti értékelési szempont igazolására a Szerződésben megnevezett szakember helyett új szakembert kíván bevonni a teljesítésbe. Az M/2. b) alpont és egyben a 2. értékelési részszempont igazolására a Szerződésben megnevezett Oláh Péter szakember helyett a megfelelést Deim Zsolt szakemberrel kívánja biztosítani.
A Kbt. 138. § (2) bekezdése alapján „Az ajánlattevőként szerződő fél a teljesítéshez az alkalmasságának igazolásában részt vett szervezetet a 65. § (7) bekezdése szerint az eljárásban bemutatott kötelezettségvállalásnak megfelelően, valamint a 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha az ajánlattevő e szervezet vagy szakember nélkül vagy a helyette bevont új szervezettel vagy szakemberrel is megfelel - amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel - azoknak az alkalmassági követelményeknek, amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.”
A Kbt. 138. § (4) bekezdése szerint „Az eljárás során az ajánlattevő által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a 76. § (3) bekezdés b) pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak az ajánlatkérő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel legalább egyenértékű szakember kerül bemutatásra.”
„A Közbeszerzési Hatóság keretében működő Tanács útmutatója a közbeszerzési eljárások eredményeként megkötött szerződések Kbt. szerinti módosításával, valamint teljesítésével kapcsolatos egyes kérdésekről” (2021. május 6.) szóló útmutatója is rögzíti a szakemberek, az alkalmasság igazolásában részt vevő gazdasági szereplők, a Kbt. 76. § (3) bekezdés b) pontja szerinti, értékeléshez bemutatott személyek, szervezetek cseréjét illetően, hogy személy esetében, ha az ajánlatkérő a cseréhez hozzájárul, az új szakembernek az eredetileg bemutatott szakemberrel az értékeléskor figyelembe vett minden releváns körülmény tekintetében egyenértékűnek kell lennie.
Megrendelő a szakember alkalmasságát az Ajánlati felhívás „III.1.3. Műszaki szakmai alkalmasság” M/2. pont b) alpontjával, a „II.2.5. Értékelési szempontok” 2. alpontjával, valamint a Kbt. 138. § (2) és (4) bekezdésében rögzített rendelkezésekkel összhangban megvizsgálta és megállapította a bejelentett új szakember, Deim Zsolt alkalmasságát, és azt, hogy az új szakember értékelési szempontra bemutatott többlettapasztalatai megfelelnek, az eljárás során értékelttel egyenértékű szakember került bemutatásra. A szakember a Colas Közlekedésépítő Zrt. alkalmazásában áll.
A Közbeszerzési Hatóság T-01905/02/2018 iktatószámú, 2018. május 22. napján kelt állásfoglalása alapján abban az esetben, ha a szakember a szerződésben megnevezésre kerül, úgy a szakember személyének változása kapcsán módosítani kell a szerződést.
A fentiek alapján az Ajánlati felhívás „III.1.3. Műszaki szakmai alkalmasság” M/2. pont b) alpontjának megfelelő, a „II.2.5. Értékelési szempontok” 2. alpontjára bemutatott szakemberrel egyenértékű új szakember, Deim Zsolt rögzítése vált szükségessé a Szerződés „3 Értékelési részszempontok szerinti vállalások” pont 3.1 alpontjában, jelen szerződésmódosítás keretében.
Megrendelő Nitriansky samosprávny kraj képviseletében a következők szerint: a „képviseli: doc. Ing. Milan Belica, PhD., elnök” szövegrész helyébe a „képviseli: Ing. Branislav Becík, PhD., elnök” új szövegrész kerül.
Ezen túl módosult a Vállalkozó képviseletére jogosultak egyikének személye, valamint a másik képviseletre jogosult tisztsége, ezzel összefüggésben a Vállalkozó által kapcsolattartóként megjelölt személy is változik, valamint az elektronikus építési napló naplóügyfél-jelének módosítására is jelen szerződésmódosításban kerül sor.


Winner: Colas Közlekedésépítő Zártkörűen Működő Részvénytársaság